સ્નાન લઇ નાસ્તો કરવા રસોડામાં પહોંચેલો અવિનાશ એ વ્યક્તિત્વનો દરેક રીતે વિરોધાભાસ તરીકે દીપી રહ્યો હતો. ફોર્મલ ખાખી પેન્ટ જોડે ચમકતું સફેદ ડિઝાઈનર શર્ટ . નિયમિત જીમ કરી કસેલી સુડોળ સ્વસ્થ કાયા . હેરજેલ દ્વારા સેટ કરેલ નવીન આધુનિક હેરસ્ટાઇલ . કોણી સુધી વાળેલી શર્ટની બાય અને એમાંથી ડોકિયું કરતી લેધર સ્પોર્ટ્સ વોચ . કુરશીના હાથા ઉપર પોતાનું ડિઝાઈનર ઈસ્ત્રી વાળું સૂટ સાચવીને ગોઠવી આખરે એ ડાઇનિંગ ટેબલ પર ગોઠવાયો . ફરીથી મોબાઈલ સ્ક્રીન ઉપર વ્હોટ્સ -એપ ખોલી એની ખુબજ આશાવાદી નજરો ઇનબોક્ષને ધ્યાનથી ચકાસી રહી . નહીં , હજી એક પણ સંદેશો મળ્યો ન હતો . મન વ્યાકુળ અને તદ્દન ઉચાટ થઇ રહ્યું . આખી રાત ફક્ત એક સંદેશાની રાહમાં જાગીને વિતાવી હતી . લાલ ચોળ આંખો સૂજેલી ,થાકેલી અને હારેલી બની હતી . ઉજાગરાથી મગજમાં તમ્મર ચઢી રહ્યા હતા . ઓફિસમાં અનેક કાર્યોથી અતિવ્યસ્ત દિવસ એની રાહ જોઈ રહ્યો હતો . પણ આજે કોઈ પણ કાર્યમાં જીવ લાગવાની કોઈ શક્યતાજ ન હતી . પણ ઓફિસતો જવુજ પડશે . ઓફિસ જઈનેજ તો…..